ພະສັນຕະປາປາຮຽກຣ້ອງ ໃຫ້ມີສັນຕິພາບ ໃນຊີເຣຍ ໃນສານວັນອີສເຕີ (ເບິ່ງສະໄລດ໌)
​Easter ເປັນ​ບຸນສະຫລອງຄວາມເຊື່ອ​ຖື ຂອງຊາວ​ຄຣີສຕຽນ ທີ່​ວ່າພະ​ເຍຊູ​ໄດ້​​ຟື້ນ​ຊີບຄືນມາ ໃນ​ມື້​ທີສາມ​ ຫລັງຈາກ​ຖືກຂຶງຢູ່ກັບໄມ້ກາງເຂນ.
ວັນອາທິດມື້ນີ້ ພະສັນຕະປາປາ Benedict ໄດ້ຊົງຮຽກຮ້ອງໃຫ້ຍຸຕິເຫດການນອງເລືອດ ຢູ່ໃນຊີເຣຍ ແລະໃຫ້ມຸ້ງໝັ້ນຕໍ່ການເຈລະຈາໂອ້ລົມກັນ ເພື່ອຍຸຕິການກໍ່ຄວາມຮຸນແຮງຢູ່ ທີ່ນັ້ນ ໃນສານປະຈໍາປີຂອງພະອົງເນື່ອງໃນເທດສະການບຸນອີສເຕີ ວັນອາທິດມື້ນີ້ ພະສັນຕະປາ ປາຊົງກ່າວຕໍ່ຝຸງຊົນປະມານ 100,000 ຄົນທີ່ໄປອັ່ງອໍກັນຢູ່ຈະຕຸລັດ St Peter ທີ່ກຸງ Rome ນັ້ນວ່າ ໂດຍສະເພາະຢູ່ໃນປະເທດຊີເຣຍນັ້ນ ຄວນຈະມີຄວາມມຸ້ງໝັ້ນໃນທັນທີ ຕໍ່ການກ້າວເດີນໄປບົນເສ້ນທາງແຫ່ງຄວາມເຄົາລົບນັບຖືການໂອ້ລົມສົນທະນາແລະການ ປອງດອງກັນ ພະສັນຕະປາປາຍັງຊົງໄດ້ປະນາມ ການໂຈມຕີຂອງພວກກໍ່ການຮ້າຍຢູ່ ໃນປະເທດໄນຈີເຣຍ ແລະພາວະນາໃຫ້ມີສັນຕິພາບຢູ່ໃນປະເທດມາລີ ທີ່ໄດ້ປະສົບກັບ ການກໍ່ລັດຖະປະຫານນັ້ນ ຫລັງຈາກປະກອບພິທີທາງສາສະໜາເນື່ອງໃນວັນອີສເຕີ ວັນອາທິດມື້ນີ້ແລ້ວ ພະສັນຕະ ປາປາກໍຊົງກ່າວຄໍາອວຍພອນ urbi e orbi ຕາມປະເພີນີ ເປັນ 65 ພາສາ ບໍ່ເທົ່າໃດຊົ່ວໂມງກ່ອນໜ້ານັ້ນ ພະອົງໄດ້ຊົງນໍາພາໃນການປະກອບພິທີອີສເຕີ ຕອນຄໍ່າ ຄືນ ເປັນເວລາ 3 ຊົ່ວໂມງ ຢູ່ພາຍໃນໂບດ Saint Peter ນັ້ນ ວັນອີສເຕີ ອັນເປັນວັນພັກທີ່ເປັນຂີດໝາຍຄວາມເຊື່ອຖືຂອງຊາວຄຣີສຕຽນ ທີ່ວ່າ ພະເຍຊູ ໄດ້ຟື້ນຊີບກັບຄືນມາຢ່າງມີໄຊຊະນະ ໃນມື້ທີສາມຫລັງຈາກຖືກຂຶງຢູ່ກັບໄມ້ກາງເຂນຈົນ ຕາຍນັ້ນ ແມ່ນເປັນພິທີທີ່ສໍາຄັນທີ່ສຸດຢູ່ໃນປະຕິທິນຂອງຊາວຄຣີສຕຽນ ຊາວຄຣີສຕຽນນິກາຍ Eastern Orthodox ຈະສະຫລອງບຸນອີສເຕີ ໃນວັນທີ່ 15 ເມສາ ເດືອນດຽວກັນນີ້